**Панел дискусија на тему: „Усклађености финансирања локалне самоуправе у Републици Српској са Европском повељом о локалној самоуправи“**

29. мај 2024. године

Бања Лука, хотел „Босна“

**З А К Љ У Ч Ц И**

1. Закључке са данашње Панел дискусије презентовати на органима Савеза, односно Предсједништву и другим релевантним тијелима;
2. Савез да се активно укључи у заговарање за доношења Закона о финансирању локалне самоуправе Републике Српске којим би се на свеобухватан и темељан начин осигурало финансирање јединица локалне самоуправе у Републици Српској, алтернативно активно учествовати у доношењу новог Закона о буџетском систему Републике Српске;
3. Размотрити могућност измјене критерија расподјеле прихода од индиректних пореза намијењених јединицама локалне самоуправе;
4. Заговарање за доношење нових критерија, према приједлогу Савеза, о утврђивању степена развијености јединица локалне самоуправе у Републици Српској који би садржавали индикаторе на основу којих би се прецизније и поузданије могао сагледавати степен развијености јединица локалне самоуправе у Републици Српској;
5. Залагати се за могућност системског, јединственог, одрживог и свеобухватног уређења подршке финансирања пројеката јединица локалне самоуправе у Републици Српској кроз оснивање Револвинг фонда, имајући у виду најбоље праксе и искуства земаља региона и Европске уније (ресурсни центар, револвинг фонд и друго);
6. Анализа Систем заштите од пожара у Републици Српској да послужи као основа за разговоре са релевантним актерима на тему унапређења расподјеле средстава која се прикупљају по основу накнаде за реализацију посебних мјера заштите од пожара.